《抵金陵》
明代·黄钥

二十年前此地游，山川形胜帝皇州。东南王气开鸿造，西北神基控上游。

花草绕城三百里，凤凰遗迹几千秋。从来客思怀多少，都向沧浪问白鸥。

作者简介：黄钥，字世美，号香山主人。香山（今中山）人。明宪宗成化十一年（一四七五）进士，官大理评事，外擢广西佥事，旋改江西佥事，卒于广西按察副使。清光绪《广州府志》卷一二七有传。